Ivan Kramskoj

Ivan Nikolajeviĉ KRAMSKOJ (; naskiĝis la 8-an de junio 1837 en Ostrogoĵsk, Voroneĵ gubernio, Rusia imperio, mortis la 5-an de aprilo 1887 en Sankt Peterburgo. Li estis fama rusa pentristo kaj desegnisto, unu el la ceteraj fondintoj de la Rusa kolegaro de la moveblaj artaj ekspozicioj, kiuj nomis sin Peredviĵniki ( Передви́жники) t.e. migruloj.

Ivan naskiĝis en malriĉa familio de ordinara kontoristo. Jam infanaĝe li ŝatis pentri prefere per akvofarboj. Poste lian talenton rimarkis unu ĥarkova fotisto, kiu proponis al li labori kiel retuŝisto de siaj fotaĵoj. Saman laboron Ivan lerte faris en Sankt Peterburgo ĉe plej prestiĝaj tieaj fotistoj ekde 1856.

En 1857 li venis en la Imperiestran Akademion de Belartoj, kie li studis pentrarton ĉe profesoro Aleksej Markov. Pro siaj pentraĵoj Kramskoj estis dekorita per kelkaj valoraj medaloj kaj en 1863 kandidatiĝis kune kun 13 ceteraj studentoj en konkurado por la Granda Ora medalo. Tamen ili rifuzis pentri la proponitan temon de la mitologio skandinava kaj forlasis la Akademion.
eta|maldekstra|Kramskoj geedzoj en 1864
Poste kelkaj el ili fondis artan brigadon Rusa kolegaro de la moveblaj artaj ekspozicioj kaj nomis sin Peredviĵniki .

Tiam Kramskoj preferis pentri portretojn, danke al kiuj oni povas vidi multajn rusajn geeminentulojn de tiama epoko. Gravan spuron en la rusia historio restigis la majstro, kiam li ornamis plafonon de Katedralo de Kristo Savinto en Moskvo.

En 1869 li fariĝis akademiano.

Lia pentra stilo estis rapida kaj certa, jam dum kelkaj horoj aperis simileco de bildo kaj originalo. Ĉi-tio okazis la 5-an de aprilo 1887, kiam Kramskoj pentris portreton de doktoro Rauchfuss kaj subite mortis tuj ĉe stablo.

Multajn pentraĵojn far Ivan Kramskoj oni eksponas en prestiĝaj rusiaj kaj alilandaj galerioj (Rusa Muzeo, Tretjakova galerio, Ŝtata Historia Muzeo k.a.)

 Familio 
Edzino - Sofia Nikolajevna Proĥorova (1840—1919);

Idaro: Nikolaj, Sofia, Anatolij, Mark.

Ivan Kramskoj estas enterigita en Aleksander Nevskij Laŭro de Sankt Peterburgo.

 Bildaro 

 Eksteraj ligiloj 
   biografio kaj bildoj 
  diskutado pri liaj verkoj 
   biografio kaj detala priskribo de 103 liaj bildoj 
   Kramskoj kune kun ceteraj majstroj de la rusa realismo 

Kategorio:Rusiaj pentristoj
Kategorio:Naskiĝintoj en Voroneĵa provinco
Kategorio:Mortintoj en Sankt-Peterburgo